আল্লাহ تعالى যদি তাদেরকে নিজেদের অবস্থা পরিবর্তনের সুযোগ করে না দিতেন, তাহলে তারা কখনই আজকে সচ্ছল, স্বনির্ভর, ভালোবাসার জীবন পেতেন না। —এভাবে চিন্তা করলে তারা এই আয়াতগুলোর সাথে নিজেদের জীবনকে মেলাতে পারবেন। উপলব্ধি করতে পারবেন যে, রাসুল عليه السلام একসময় কী কঠিন সময় পার করেছেন, যা আমাদের অনেকের জীবনের কষ্টের থেকে অনেক অনেক বেশি। তারপরও আল্লাহ تعالى তাকে কী অবস্থা থেকে কত বড় সম্মানের অবস্থায় তুলে এনেছেন। আল্লাহ تعالى যদি রাসূলকে عليه السلام এতিম, হতদরিদ্র, পথহারা অবস্থা থেকে এত উপরে তুলে আনতে পারেন, তাহলে আমাদের কষ্টের অবসান ঘটানো তো কোনো ব্যাপারই না।